Asbjørn Ramnefjell

Asbjørn Ramnefjell (født 16. august 1950) er en norsk siviløkonom og journalist. Han ble nordisk mester i golf i 1974 (lag) og 1976 (individuelt), og var med på laget som tok bronse i EM i 1971. Han har også en NM-tittel i basketball med Bærum Basket.

Ramnefjell vant norgesmesterskapet i golf for juniorer i 1971 og seniorer i 2005, 2008, 2009, 2011, 2012, 2014, 2015, 2020 og 2022. Han vant også det åpne norske mesterskapet, Oslo Cup, i 1977.

I 1995 debuterte han som sidekommentator i TV3s golfsendinger med Knut Th. Gleditch. Tidligere hadde han kommentert golfsendinger for NRK sammen med Kjell Kr. Rike. Han kommenterte golf på ulike TV-kanaler i ca. 20 år. Ramnefjell har tidligere skrevet i medlemsbladet til Norges Golfforbund, Norsk Golf, og har drevet nettstedet golfsiden.com siden 1999.

Referanser

Eksterne lenker
 Golfsiden.com

Norske golfspillere
Norske journalister
Norske siviløkonomer